《毕郢原》
明代·王云凤

我昔过北邙，春云暗夕阳。今来渡渭水，黄叶秋风里。

洛阳骑走咸阳道，客头未白心欲老。秦锢南山汉为墓，望里累累总烟雾。

文王庙古不锁门，驱车愁山毕郢原。

作者简介：（1465—1517）明山西和顺人，字应韶，号虎谷。成化二十年进士。授礼部主事。劾太监李广，下狱，降知州。后升陕西提学佥事，历副使、按察使，召为国子祭酒，以右佥都御史巡抚宣府。与王琼、乔宇同科中进士，号称河东三凤。